Προτίμησε Χρώματα με Κάλυψη Κατηγορίας 1
Όσο δελεαστικό κι αν είναι να επιλέξεις φθηνά χρώματα, πρέπει να αντισταθείς. Τα οικονομικά χρώματα, συνήθως έχουν μικρότερη δυνατότητα κάλυψης, με αποτέλεσμα να χρειάζεται δεύτερο και τρίτο χέρι πέρασμα με την μπογιά. Αυτό με την σειρά του οδηγεί στο να χρειάζεσαι περισσότερη ποσότητα χρώματος άρα να ξοδεύεις περισσότερα χρήματα. Τα επώνυμα χρώματα που αναγράφουν επάνω καλυπτικότητα κατηγορίας 1, είναι η πιο ασφαλής και συμφέρουσα επιλογή για το βάψιμο εσωτερικών και εξωτερικών τοίχων.
Χρησιμοποίησε σχάρα στραγγίσματος και σκαφάκι
Είναι απαραίτητα στην διαδικασία του βαψίματος καθώς βοηθούν στην ομοιόμορφη κατανομή του χρώματος στα ρολά και την καλύτερη εφαρμογή του χρώματος στους τοίχους. Χωρίς αυτά τα εργαλεία, τα ρολά και τα πινέλα δεν στραγγίζονται και έτσι δημιουργούν νερά στους τοίχους.
Επίλεξε οικολογικά χρώματα
Τα οικολογικά χρώματα, θα τα βρεις στην αγορά και σε μορφή πούδρας που αναμειγνύεται με νερό. Δεν διαθέτουν διαλύτες ή πτητικά συστατικά και αυτό βοηθάει την επιφάνεια στην οποία τοποθετούνται να αναπνέει. Πολλά από αυτά έχουν και αντιμουχλική δράση, το οποίο είναι πολύ σημαντικό για την υγεία. Τέλος, θεωρούνται και μία ιδιαίτερα συμφέρουσα επιλογή αφού διακρίνονται για τον βαθμό καλυπτικότητας που προσφέρουν.
Χρησιμοποίησε κολλητική ταινία
Με τη χρήση κολλητικής ταινίας είναι σίγουρο ότι το βάψιμο σπιτιού γίνεται πιο εύκολο. Πιο συγκεκριμένα, κόλλησε την ταινία γύρω από τις πρίζες ώστε να παραμείνουν καθαρές και να μην πιτσιλιστούν με χρώμα. Ακόμη, μπορεί να την χρησιμοποιήσεις σε περίπτωση που θέλεις να διαχωρίσεις δύο χρώματα μεταξύ τους και να έχεις ομοιόμορφο αποτέλεσμα.
Αραίωσε το αστάρι
Για καλύτερα αποτελέσματα και μεγαλύτερη κάλυψη μπορείς να αραιώσεις το αστάρι με λίγη μπογιά από το χρώμα που θα βάψεις τον τοίχο. Με αυτό τον τρόπο θα πετύχεις πιο έντονο χρώμα και συνεπώς μεγαλύτερη κάλυψη.